OpenLLM-France/wikimedia huggingface dataset:
# Conchita Portu Etxeberria

Conchita Portu Etxeberria (Hondarribia, Gipuzkoa, 1943 – 2019) irakaslea, historialaria eta zinegotzia izan zen. Hondarribia Hiriaren urrezko domina jaso zuen.

## Ibilbidea
### Irakasle

Txikitatik Eskola Publikoko irakasle izan nahi izan zuen eta lortu ere egin zuen, horretan jardun baitzuen. Ilusioz egin zuen beti bere lana, Hondarribiko haurrei irakurtzen eta hiria maitatzen irakatsi zien, Itsas Armadako eskolan 20 urtez eta ondoren beste zenbait eskolatan.
Garai hartan, gainera, amekin baino ez zuen tratatzen, eta ez zen beti harremana erraza izaten, ikastea ez baitzen hain garrantzitsua haientzat. Hala ere, irakasle izateagatik zoriontsu eta zorioneko sentitu zela esaten zuen beti.
Harro eta pozik sentitu zen bere lanbideaz. Honelaxe adierazten zuen: "Sarritan gogoratzen ditut Itsas Armadako eskolan igarotako urteak. Askotan entzuten nituen saregileak edo Bentaren aurrean kartetan aritzen ziren emakumeak eskola barrutik hitz egiten ". "Behin entzun nuen esaten zutela: Andereño Conchitaren ilobek ikasten badute, ez da hain txarra izango... gure alabak ere eskolara bidaliko ditugu."

### Artxibo sortzaile

Conchita beste arlo batzuetan ere murgildu zen. Txikitatik ikasi zuen hiria ezagutzen eta maitatzen bere aita Florentino Porturi esker, eta berarekin batera Hondarribiko Artxiboaren sortzailea eta egilea izan zen. Urtez urte, biak, aita-alabak, udaletxeko ganbaran biltzen ziren. Dokumentu guztiak zuzendu eta artxibatu zituzten.
1990ean Zuloaga Etxearen artxibo historikoa jendearentzat irekitzea lortu zuen. Aita-alaben ametsa beteta ikusi zuen. Hondarribiaren historia herritar guztien eskura jarri zuten betiko. Lan honi esker, gaur egun hondarribiarrek herriaren historia ezagutzeko eta gozatzeko aukera dute.

### Zinegotzi

1983 eta 1991 artean Hondarribiko Kultura, Hezkuntza eta Kirol zinegotzia izan zen.

## Sariak

* 2000. urtean Udalak Hondarribia Hiriaren Urrezko Domina eman zion Conchitari egindako lana eskertzeko.

## Heriotza

87 urte zituela hil zen.

## Erreferentziak

* 1 2 3 4 Aintzina eta gaur. Emakume talde liburua. .
* 1 2 I.A. (2019-10-20). «Fallecimiento de Conchita Portu» El Diario Vasco (Noiz kontsultatua: 2024-09-06).
* 1 2 (Gaztelaniaz) «Pésame por el fallecimiento de Conchita Portu» Hondarribia (Noiz kontsultatua: 2024-09-06).
* ↑ «Insignia de Oro de la Ciudad» Hondarribia (Noiz kontsultatua: 2024-09-11).

## Kanpo estekak

* Datuak: Q130248686
# Correlophus

Correlophus Diplodactylidae familiako narrasti genero bat da. Kaledonia Berrian bizi dira.

## Espezieak

* Correlophus belepensis Bauer, Whitaker, Sadlier & Jackman, 2012
* Correlophus ciliatus Guichenot, 1866
* Correlophus sarasinorum (Roux, 1913)

## Kanpo estekak

* Datuak: Q2997885
* Multimedia: Correlophus / Q2997885
* Espezieak: Correlophus
# Corrensita

Corrensita silikato motako minerala da.

## Ezaugarriak

Corrensita silikato mineralaren formula kimikoa hau da: ${\ce {(Mg,Fe)9((Si,Al)8O20)(OH)10 * nH2O}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 1 - 2 da.

## Erreferentziak

* 1 2 (Ingelesez) «Corrensite: Mineral information, data and localities.» www.mindat.org (Noiz kontsultatua: 12-05-2019).
# Correntina

Correntina Brasilgo udalerri bat da, Bahiako estatuan kokatua. 32.459 biztanle ditu 11.492,171 km²ko eremuan.

## Ikus, gainera

* Bahiako estatua

## Kanpo estekak

* Datuak: Q1061205
* Multimedia: Correntina / Q1061205
# Corrente (Piauí)

Corrente Brasilgo udalerri bat da, Piauí estatuan kokatua. 27.285 biztanle ditu 3.048,447 km²ko eremuan.

## Ikus, gainera

* Piauí

## Kanpo estekak

* Datuak: Q2662106
* Multimedia: Corrente (Piauí) / Q2662106
# Correntes

Correntes Brasilgo udalerri bat da, Pernambuco estatuan kokatua. 17.131 biztanle ditu 317,793 km²ko eremuan.

## Ikus, gainera

* Pernambuco

## Kanpo estekak

* Datuak: Q776802
* Multimedia: Correntes / Q776802
# Corton (Suffolk)

Corton, Ingalaterrako ekialdeko kostaldean dagoen udalerri bat da, Suffolk konderrian.
2011n 1.099 biztanle zituen.
* Datuak: Q2324662
* Multimedia: Corton, Suffolk / Q2324662
# Cortland konderria (New York)

Cortland konderria (ingelesez: Cortland County) New Yorkko konderri bat da, Ameriketako Estatu Batuetan. Hiriburua Cortland da. 2010eko zentsuaren arabera 49.336 biztanle zituen, Cortland kilometro koadroko azaleran.

## Geografia

Cortland konderriak 1.298,93 kilometro koadro ditu. Horietatik 7,14 ura dira. Beste 1.291,78 lurra dira. Biztanleria dentsitatea 37,98 da.

## Demografia

2010eko zentsoan bizi ziren 49.336 pertsonetatik 47.346 txuriak edo hispanoak dira. Horietatik hispano edo latino kategorian 1.094 dira. 705 beltzak edo afroamerikarrak. 126 amerikar natiboak ziren eta 3 Hawaii edo Pazifikoko irletako natiboak. 412 asiarrak ziren. Bestelako arraza bat kategorian 14 biztanle daude. Bukatzeko euren burua arraza bat baino gehiagotan 730 pertsonek kokatzen zuten.

### Biztanleria piramidea
## Kanpo estekak

* Datuak: Q487610
* Multimedia: Cortland County, New York / Q487610
# Cortland udalerria, DeKalb konderria (Illinois)

Cortland udalerria Ameriketako Estatu Batuetako Illinois estatuko udalerri bat da, DeKalb konderrian. Azken zentsuaren arabera 11.244 biztanle zituen, 35.3 milia karratu (91 km$^2$) eremuan.

## Ekonomia

2020ko zentsuaren arabera, Cortland udalerrian 4023 etxebizitza zeuden. Per capita diru-sarrerak 32.753 estatubatuar dolar ziren.

## Kanpo estekak

* Datuak: Q256652
# Cortober

Cortober (irlanderaz Corr an Tobair) Irlandako udalerri bat da, Roscommon konderrian dagoena. 750 biztanle ditu.

## Kanpo estekak

* Datuak: Q2117431
# Cortland West (New York)

Cortland West Ameriketako Estatu Batuetako erroldak esleitutako leku bat da. Cortland konderrian dago, New York estatuan. 1.286 biztanle ditu, 13,4 kilometro koadroko azaleran banatuta.

## Ikus, gainera

* Cortland konderria

## Kanpo estekak

* Datuak: Q3460436
# Cortland town (Illinois)

Cortland Illinoiseko herri bat da. DeKalb konderrian kokatua dago. 2010ean 4.270 biztanle zituen, 9,40 kilometro koadrotan banatuta.

## Ikus, gainera

* DeKalb konderria

## Kanpo estekak

* Datuak: Q576103
# Cortlandt (New York)

Cortlandt Ameriketako Estatu Batuetako inkorporatutako herri bat da. Westchester konderrian dago, New York estatuan. 42.545 biztanle ditu, 50,02 kilometro koadroko azaleran banatuta.

## Ikus, gainera

* Westchester konderrian

## Kanpo estekak

* Datuak: Q167239
* Multimedia: Cortlandt, New York / Q167239
# Dibrugarh barrutia

Dibrugarh barrutia Indiako barruti bat da, Upper Assamn, Assam estatuan. 1.326.335 biztanle ditu 3.381 kilometro koadrotan.

## Mugakideak

Honako barrutiekin egiten du muga:
Dhemaji barrutia Sivasagar barrutia

## Ikus, gainera

* Assam

## Kanpo estekak

* Datuak: Q42479
# Dibër konderria

Dibër konderria (albanieraz: Qarku i Dibrës) Albaniako konderrietako bat da. 190.000 biztanle inguru ditu eta 2.507 km$^2$-ko azalera du.
Konderriaren hiriburua Peshkopi da.

## Banaketa administratiboa

2000. urtera arte, Dibër konderria hiru barrutitan banaturik zegoen: Bulqizë, Dibër eta Mat. 2015etik aurrera lau udalerritan banaturik dago: Bulqizë, Dibër, Klos eta Mat.
| Konderria | Udalerria | Gune administratiboa | Hiri, herri eta herrixka |
| Dibër | Bulqizë | Bulqizë | Bulqizë, Vajkal 1, Vajkal 2 |
| Dibër | Bulqizë | Fushë-Bulqizë | Dragua, Dushaj, Fushë-Bulqizë, Koçaj |
| Dibër | Bulqizë | Gjoricë | Çerenec i Poshtëm, Çerenec i Sipërm, Gjoricë e Poshtme, Gjoricë e Sipërme, Lubalesh, Viçisht |
| Dibër | Bulqizë | Martanesh | Gjon, Krastë, Lenë, Mëlcu, Ndërfushas, Peshk, Stavec, Val |
| Dibër | Bulqizë | Ostren | Kojavec, Lejçan, Lladomericë, Okshtun i Madh, Okshtun i Vogël, Oreshnjë, Orzhanovë, Ostren i Madh, Ostren i Vogël, Pasinkë, Radovesh, Tërbaç, Tuçep |
| Dibër | Bulqizë | Shupenzë | Bllacë, Boçevë, Gjuras, Homesh, Kovashicë, Mazhicë, Okshatinë, Shtushaj, Shupenzë, Topojan, Vlashaj, Zogjaj |
| Dibër | Bulqizë | Trebisht | Gjinovec, Klenjë, Trebisht-Balaj, Trebisht-Çelebi, Trebisht-Mucinë, Vërnicë |
| Dibër | Bulqizë | Zerqan | Godvi, Krajkë, Peladhi, Smollik, Sofraçan, Sopot, Strikçan, Tërnovë e Madhe, Tërnovë e Vogël, Valikardhë, Zall-Sopot, Zall-Strikçan, Zerqan |

## Kanpo estekak

* Datuak: Q192866
* Multimedia: Dibër County / Q192866
# Dibulitoon Studio

Dibulitoon Studio telebista eta zinema arloetan lan egiten duen euskal enpresa da. Animaziozko film luzeak dira enpresaren berezitasuna.
Hona hemen bere film batzuk:
* Ametseko lapurra (2000)
* Glup (2003)
* Supertramps (2004)
* Cristóbal Molón (2006)
* Mystikal (2010)
* Aita, zonbia naiz (2011)
* Herensugeak, Haritzaren Bihotza (2012)
* Dixie eta matxinada zonbia (2014)
* Yoko eta lagunak (2015)
* Teresa eta Galtzagorri (2017)
* Elkano, lehen mundu bira (2019)

## Kanpo estekak

* (Gaztelaniaz)(Ingelesez)Dibulitoonen webgunea
* Datuak: Q5805499
# Demartinita

Demartinita haluro motako minerala da.

## Ezaugarriak

Demartinita haluro mineralaren formula kimikoa hau da: ${\ce {K2[SiF6]}}$. Sistema hexagonalaren arabera sortzen ditu kristalak.

## Erreferentziak

* 1 2 (Ingelesez) «Demartinite: Mineral information, data and localities.» www.mindat.org (Noiz kontsultatua: 12-05-2019).
# Demaratos

Demaratos, printze etruriar bat izan zen, Baquiadetar tribukoa, Korinton jaioa, K.a. VII. mende erdialdean bizi izan zena eta merkatari bezala lanean aritu zena, bere tribua, Zipselosek K.a. 657an kanporatu zuen arte, ordutik, Etruriako Tarkinia hirian bizitzen jarriz, non, bere aberastasunen ondorioz, ondo hartua izan zena, errege duintasuna emanez.
Emakume etruriar batekin ezkondu eta Luzio Tarkinio Prisko Erromako erregearen aita izan zen.
# Demarest (New Jersey)

Demarest New Jerseyko borough bat da. Bergen konderrian kokatua dago. 2010ean 4.881 biztanle zituen, 5,35 kilometro koadrotan banatuta.

## Ikus, gainera

* Bergen konderria

## Kanpo estekak

* Datuak: Q1082637
* Multimedia: Demarest, New Jersey / Q1082637
# Demarkia

Demarkia estatu bateko agintariak eta herritarren ordezkariak zozketaz aukeratzen direneko sistema politikoa da. Antzinako Grezian eta Veneziako Errepublikan erabilitako sistema izan zen.

## Kanpo estekak

* Datuak: Q5433694
# Demas (argipena)

Demas hitzak esanahi zenbait ditu:
* demasa, itzela dena;
* Demas, Itun Berriko pertsonaia;
* Demas, Antartikako mendikatea.
# Dixmude (L9015)

Dixmude (L9015) Frantziako helikoptero-ontzi bat da, Mistral klaseko hiru unitateetako bat dena. 2012an zerbitzuari atxikia, NATOren erreakzio-indarretan parte hartzen du. Horrexegatik, bakea mantentzeko zenbait operaziotan izan da, tartean Gineako golkoan, Indiako ozeanoan eta Yemenen.

## Erreferentziak

* ↑ Lenoir, Luc. (2021-3-23). «Golfe de Guinée : saisie record de plus de six tonnes de cocaïne par la Marine nationale» Le Figaro.

## Kanpo estekak

* Datuak: Q3006096
* Multimedia: Dixmude (L9015) / Q3006096
# Dixon (Illinois)

Dixon Illinoiseko hiri bat da. Lee konderrian kokatua dago. 2010ean 15.733 biztanle zituen, 19,25 kilometro koadrotan banatuta.

## Ikus, gainera

* Lee konderria

## Kanpo estekak

* Datuak: Q113602
* Multimedia: Dixon, Illinois / Q113602
# Dixit

Dixit esaldi edo narrazio gisa ematen diren pistetatik abiatuta karta bat asmatzean datzan mahai-jokoa da. Dixitek hainbat sari irabazi ditu; besteak beste, 2009ko Espainiako Urteko Jokoa eta 2010eko Spiel des Jahres.
Narratzaileak bere sei kartetako bat aukeratzen du eta, inork ikusi gabe, zerbait esaten du. Ondoren, jokalari bakoitzak aipatutako narrazioak iradokitako beste karta bat hautatu beharko du.

## Arauak

Jokalari bakoitzari sei karta banatzen zaizkio. Jokalariaren txanda denean, eskuetan duen karta bat aukeratu eta mahai erdian utzi beharko du. Irudi horrekin lotzen duen esaldi bat esan beharko du. Baina esaten duena zaindu beharko du. Guztiek asmatzeko moduko esaldia esaten badu ez du bere helburua beteko eta inork asmatzeko modukoa esaten badugu ere ez. Beraz, bi horien arteko oreka bilatzean datza jolasak. Gainerako jokalariek esandako esaldiarekin lotura duen karta bat aukeratu eta mahai erdian utziko dute. Guztiak nahastu, buelta eman eta esaldia esan duen jokalariaren karta zein den asmatu beharko dute. Txanda bakoitzean, esaldia pentsatzen duena aldatzen da.
Kartek marrazkiak dituzte, eta horiekin zerikusia duten hainbat istorio onar ditzakete. Zabaltzeekin karta berriak eros daitezke, partida bakoitza desberdina izan dadin. 2011n, iOSen aplikazio bat egin zen.

## Puntuazioa

Jokalari guztiek narratzailearen txartela aurkitzen badute.
* Kontalaria: 0 puntu.
* Gainontzeko jokalariek: 2 puntu.
Jokalari batek ere ez badu aurkitzen narratzailearen txartela.
* Kontalaria: 0 puntu.
* Gainontzeko jokalariek: 2 puntu. (+hobari puntu bat zure txartelak jasotako aukeraketa bakoitzagatik).
Jokalari batek behintzat narratzailearen txartela aurkitu badu (ez guztiek).
* Kontalaria: 3 puntu.
* Txartela aurkitu duen jokalariak: 3 puntu. (+hobari puntu bat bere txartelak jaso duen aukeraketa bakoitzarengatik).
* Gainontzeko jokalariek: 0 puntu. (+hobari puntu bat bere txartelak jaso duen aukeraketa bakoitzarengatik).
Jatorrizko arauak argitaratu ondoren berrikusi egin ziren. Jatorrizko arauetan, narratzailearen txartela aurkitu ez zuen jokalariak ezin izaten zuen hobari-puntuetarako hautatua izan. Berrikusitako arauekin, gainerako jokalariek puntu bat gehiago jasoko dute euren txartelak jasotako aukeraketa guztietan.

## Erreferentziak

* ↑ 2009 Juego del Año
* ↑ Jostailu proposamena: ‘Dixit’ – Guraso.eus. (Noiz kontsultatua: 2022-12-25).
* ↑ «AHOZ AHO» AHOZ AHO 2016-05-18 (Noiz kontsultatua: 2022-12-25).
* ↑ iDixit on the App Store on iTunes. Itunes.apple.com 2011-07-12.
* ↑ «Dixit | Libellud» web.archive.org 2014-02-18 (Noiz kontsultatua: 2022-12-25).
* ↑ «Official Dixit Board Game Rules» officialgamerules.

## Kanpo estekak

* Datuak: Q906623
* Multimedia: Dixit (card game) / Q906623
# Dixmont (Maine)

Dixmont Ameriketako Estatu Batuetako inkorporatutako herri bat da. Penobscot konderrian dago, Maine estatuan. 1.211 biztanle ditu, 36,43 kilometro koadroko azaleran banatuta.

## Ikus, gainera

* Penobscot konderrian

## Kanpo estekak

* Datuak: Q3476929
* Multimedia: Dixmont, Maine / Q3476929
# Dixmoor (Illinois)

Dixmoor Illinoiseko herri bat da. Cook konderrian kokatua dago. 2010ean 3.644 biztanle zituen, 3,23 kilometro koadrotan banatuta.

## Ikus, gainera

* Cook konderria

## Kanpo estekak

* Datuak: Q2124225
# Crystal (Minnesota)

Crystal Minnesotako hiri bat da. Hennepin konderrian kokatua dago. 2010ean 22.151 biztanle zituen, 14,97 kilometro koadrotan banatuta.

## Ikus, gainera

* Hennepin konderria

## Kanpo estekak

* Datuak: Q948360
* Multimedia: Crystal, Minnesota / Q948360
# Crystal (Maine)

Crystal Ameriketako Estatu Batuetako inkorporatutako herri bat da. Aroostook konderrian dago, Maine estatuan. 248 biztanle ditu, 40,43 kilometro koadroko azaleran banatuta.

## Ikus, gainera

* Aroostook konderrian

## Kanpo estekak

* Datuak: Q3451737
* Multimedia: Crystal, Maine / Q3451737
# Crystal (Wisconsin)

Crystal Ameriketako Estatu Batuetako inkorporatutako herri bat da. Washburn konderrian kokatuta dago, Wisconsin estatuan. 280 biztanle ditu, 35,7 kilometro koadroko azaleran banatuta.

## Ikus, gainera

* Washburn konderrian

## Kanpo estekak

* Datuak: Q1659064
# Crystal (Ipar Dakota)

Crystal Ipar Dakotako hiri bat da. Pembina konderrian kokatua dago. 2010ean 138 biztanle zituen, 1,69 kilometro koadrotan banatuta.

## Ikus, gainera

* Pembina konderria

## Kanpo estekak

* Datuak: Q2310201
* Multimedia: Crystal, North Dakota / Q2310201
# Distant Voices, Still Lives

Distant Voices, Still Lives 1988ko Terence Davies ingeles zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
Filma langile klaseko familia baten bizitza berreraikiko duen diptikoa da. Diptikoa banatzen duen egoera aitaren heriotza da, eta beraz, heriotzaren aurreko egoera eta ondorengoa kontatuko dizkigu.

## Aktoreak

* Pete Postlethwaite – aita
* Freda Dowie – ama
* Lorraine Ashbourne – Maisie
* Angela Walsh – Eileen
* Dean Williams – Tony
* Jean Boht – izeko Nell
* Michael Starke – Dave
* Andrew Schofield – Les
* Debi Jones – Micky
* Chris Darwin – Red
* Vincent Maguire – George
* Pauline Quirke – Doreen
* Toni Mallen – Rose

## Erreferentziak

* ↑ www.sansebastianfestival.com

## Kanpo estekak

* Datuak: Q1621349
# Distant Drums

Distant Drums (euskaraz: "Urrutiko danborrak") western filma da Raoul Walsh estatubatuar zinemagileak 1951n zuzendu zuena. 1840eko hamarkadako Floridako Seminola gerretan girotua dago, Everglades aintzira eta hezegune eremuan. Gary Cooper, Richard Webb, Mari Aldon, Arthur Hunnicut eta Carl Harbaugh izan ziren aktore nagusiak.
Bitxikeria gisa, 1991ko Pedro Almodóvar espainiar zinema zuzendariaren Tacones lejanos filmaren izenburua honetan oinarritu zen.

## Argumentua

Oharra: Atal honek istorio osoa edo amaiera argitzen du.
1840ko hamarkadan, Floridako penintsulan, Quincy Wyatt kapitainak (Gary Cooper), AEBtako Armadako esploratzaile kementsua, seminola indiarrei errifleak saltzen ari zaizkien kontrabandista batzuen aztarna jarraitzen ari da.

## Aktoreak

* Gary Cooper: Wyatt
* Richard Webb: Tufts
* Mari Aldon: Judy
* Arthur Hunnicut: Monk
* Carl Harbaugh: Duprez
* Raymond Kentro: Buruzagia

## Kanpo estekak

* Distant Drums filmaren IMDBko fitxa irakurgai (Ingelesez)
* Datuak: Q1216721
* Multimedia: Distant Drums / Q1216721
# Distantzia ertaineko lasterketa

Distantzia ertaineko edo iraupen-erdiko lasterketak, 800 metrotik 3000 metrora bitarteko distantziak oinez korritzean datzan atletismo proba mota bat dira. Olinpiar Jokoetan, 800 eta 1500 metro oztopogabeak eta 3000 metro oztopodunak baizik ez dira ofizialak; baina, joko horietatik kanpo, ohikoak dira 1000 metroko, milia bateko nahiz 3000 metroko lasterketa oztopogabeak ere.
Distantzia ertaineko lasterketetan behar den esfortzu motak, abiadura eta erresistentzia konbinatzen dituztenak, oso gogorrak egiten ditu proba hauek, bereziki 800 metrokoa, oso lasterketa azkarra baita, baina taktika eta iraupen puntu batekin, lasterketaren taktikarako tarte txikia utzita. Mantendu beharreko abiadurak zailtasun handia dira lasterkari amateurrarentzat proba hauetan hastean.
Euskal Herrian, distantzia ertaineko lasterkari ospetsua dugu Maite Zuñiga eibartarra, 800 nahiz 1500 metroko lasterketetan lehiatu baitzen bai Europako eta munduko txapelketetan, bai Joko Olinpikoetan.

## Errekorrak
### Gizonezkoak

* 800 m: 1:40.92, David Rudisha (Londres, 2012ko abuztuaren 9a).
* 1500 m: 3:26.00, Hicham el Guerrouj (Erroma, 1998ko uztailaren 14a).
* 3000 m oztopodunak: 7:53.63, Saif Saaeed Shaheen (Brusela, 2004ko irailaren 3a).

### Emakumezkoak

* 800 m: 1:53.29, Jarmila Kratochvílová (Munich, 1983ko uztailaren 26a).
* 1500 m: 3:50.07, Genzebe Dibaba (Monako, 2015eko uztailaren 17a).
* 3000 m oztopodunak: 8:44.32, Beatrice Chepkoech (Monako, 2018ko uztailaren 20a).

## Kanpo estekak

* Datuak: Q1163256
* Multimedia: Middle-distance running / Q1163256
# Distancia de rescate (filma)

Distancia de rescate 2021eko Claudia Llosa perutar zinema zuzendariaren thriller filma da, Samanta Schweblinen izen bereko eleberrian oinarrituta.

## Argumentua

Oharra: Atal honek istorio osoa edo amaiera argitzen du.
Emakume bat hilzorian dago, etxetik urrun. Haur bat du ondoan. Ez dira ama-semeak. Emakumearen heriotza gero eta gertuago dagoela, arima hautsiei, arrisku ikusezinei eta ama batek semeari dion maitasunari buruzko istorio aztoragarria kontatuko dute.

## Aktoreak

* María Valverde: Amanda
* Dolores Fonzi: Carola
* Germán Palacios: Omar
* Guillermo Pfening: Marco
* Emilio Vodanovich: David
* Guillermina Sorribes Liotta: Nina
* Marcelo Michinaux: David
* Cristina Banegas

## Erreferentziak

* ↑ sansebastianfestival.com

## Kanpo estekak

* Datuak: Q106432822
# Distagmos

Distagmos Praydidae familiako tximeleta genero bat da. Bere espezie tipoa Distagmos ledereri da.

## Espezieak

| Espeziea | Irudia | Egoera |
| Distagmos ledereri | | daturik gabe |

## Kanpo estekak

* Datuak: Q5282838
# Distantzia angeluar

Matematikan eta astronomian, distantzia angeluarra bi punturen arteko distantzia da, puntu horietatik kanpo dagoen beste puntu batetik neurtua. Bi norabideen arteko angelua da, behatzailea angeluaren erpinean kokaturik eta angeluaren bi muturrak bi objektuak direla joz.

## Ikus. gainera

* Mila angeluarra
* Gradu ehundarra
* Ordu-angelua
* Angelu zentrala
* Diametro angeluarra
* Desplazamendu angeluarra
* Ortodromika

## Kanpo estekak

* (Ingelesez) Weisstein, Eric W.: "Angular Distance" MathWorld-en.
* Datuak: Q1357788

## Erreferentziak eta oharrak

* ↑ Elhuyar Zientzia eta Teknologiaren Hiztegi Entziklopedikoa. Distantzia angeluar. .
# Dol-de-Bretagne kantonamendua

Dol-de-Bretagne kantonamendua Frantziako kantonamendu bat da. Ille eta Vilaine departamenduan dago, Bretainia (eskualdea) eskualdean. Guztira 31 udalerri ditu eta Dol-de-Bretagne da bere hiriburua.

## Kanpo estekak

* Datuak: Q963745
# Dola Banerjee

Dola Banerjee (Baranagar, 1980ko ekainaren 2a) arkularia da. India ordezkatu zuen 2004ko Udako Olinpiar Jokoetan eta 2008ko Udako Olinpiar Jokoetan.

## Erreferentziak

* ↑ Dola Banerjee
* ↑ Dola BANERJEE

## Kanpo estekak

* Datuak: Q2104148
* Multimedia: Dola Banerjee / Q2104148
# Dokumentu

Informazioaren zientzian, dokumentua edo agiria informazioa agertzen duen unitate bat da, gorde eta ondoren komunikaziorako berreskuratu egin daitekeena. Hainbat euskarri motatan ager daiteke (papera, euskarri digitala, ...) eta idatzizko edo bestelako informazio sinbolikoa zein ikus-entzunezkoa azal ditzake. Dokumentuak dira, besteak beste, aldizkarietako artikuluak, liburuak, arte-lanak eta argazkiak. Informazioaren kudeaketarako oinarrizko unitate bilakatu da, askotan informazio-bilaketa baten emaitza dokumentu-mailan bukatzen baita. Liburutegi, artxibo eta bestelako dokumentazio-zentroetan ere dokumentu zerrendaz daude osaturik euren katalogoak.

## Dokumentu motak

Dokumentuak irizpide jakin batzuei jarraituz sailka daitezke. Euskarriari buruz, paperean eta euskarri digitalean (DVD, disko gogor,internet zerbitzari, ...) bereizten dira, historian zehar bestelako euskarriak izan badira ere (harria, egurra, pergaminoa, ...).
Dokumentuko informazioaren kode-motari buruz honela sailka daitezke: dokumentu idatziak, grafikoak (mapak, planoak, diagramak), ikonografikoak (argazkiak), audioa, ikus-entzunezkoak, plastikoak (eskulturak, margolanak), informatikoak, multimedia (aurreko kode-mota zenbait batera biltzen dutenean).
Zabalkundeari buruz, dokumentu argitaratuak eta argitaratu gabeak izan daitezke. Dokumentu erreserbatuak, kopuru mugatuan zabaldutakoak alegia, ere bereizten dira.
Jatorriari buruz, iturriak (jatorrizko dokumentuak) edo dokumentu bibliografikoak izan daitezke (jatorriko dokumentuetatik eratorriak).
Dokumentuak jaso dituen aldaketei buruz, lehen mailako dokumentuak izan daitezke (liburua, artikulua) eta bigarren mailakoak (katalogoak, laburpenak, kritikak).
Maiztasunari buruz, monografikoa (une jakin batekoa) edo aldizkakoa izan daiteke (aldiro agertzen dena).
Gaiaren arabera, SHU (Sailkapen Hamartar Unibertsala) erabiliz sailka daitezke. Helburuari begiratuta, dibulgaziozkoak, zientifikoak edo teknikoak izan daitezke.

## Erreferentziak

* ↑ (Gaztelaniaz) Rodríguez Bravo, Blanca. (2002). «Revisión de las clasificaciones documentales basadas en el soporte» Revista española de documentación científica 25 (1): 74-86...

## Ikus, gainera

* Agiri Komunista
* Akta
* Eskuizkribua
* Euskararen Gaitasun Agiria
* Nortasun agiri

## Kanpo estekak

* Datuak: Q49848
* Multimedia: Documents / Q49848
# Dolan Springs (Arizona)

Dolan Springs Ameriketako Estatu Batuetako erroldak esleitutako leku bat da. Mohave konderrian dago, Arizona estatuan. 1.734 biztanle ditu, 150,542175 kilometro koadroko azaleran banatuta.

## Ikus, gainera

* Mohave konderria

## Kanpo estekak

* Datuak: Q931331
* Multimedia: Dolan Springs, Arizona / Q931331